Μηλόπιτα ανάποδη με κάρδαμο
Το πιο φίνο γλυκό για να συνοδεύσουμε το τσάι ή το αγαπημένο μας ρόφημα είναι αυτή η ανάποδη μηλόπιτα με κάρδαμο.
4 μέτρια μήλα κόκκινα, καθαρισμένα, κομμένα σε λεπτές φέτες, ξύσμα από 1 πορτοκάλι, 5 κάψουλες κάρδαμο ολόκληρες, ελαφρώς κοπανισμένες (δεμένες σε τουλπάνι), 2 κουτ. σούπας καστανή ζάχαρη, 200 γρ. αλεύρι για όλες τις χρήσεις, 1½ κουτ. γλυκού μπέικιν πάουντερ, 100 γρ. βούτυρο αγελάδος, 200 γρ. ζάχαρη, 2 αυγά, 50 ml φρέσκο γάλα, 50 ml μπράντι, 100 ml κρέμα γάλακτος 35% λιπαρά, 80 γρ. ζάχαρη
Για να φτιάξουμε μηλόπιτα ανάποδη με κάρδαμο, αρχικά ρίχνουμε, σε μια κατσαρόλα, όλα τα υλικά για τα μήλα μαζί με 100 ml νερό. Σκεπάζουμε με το καπάκι και μαγειρεύουμε σε μέτρια φωτιά για περίπου 15 λεπτά, μέχρι να μαλακώσουν τα μήλα και να πιουν τα υγρά.Αφαιρούμε το τουλπάνι και τακτοποιούμε τα μήλα σε ένα βαθύ στρογγυλό ταψί 26 εκ., που το έχουμε βουτυρώσει καλά.Προθερμαίνουμε τον φούρνο στους 190°C. Σε ένα μπολ ανακατεύουμε το αλεύρι με το μπέικιν πάουντερ. Χτυπάμε στο μίξερ το βούτυρο με τη ζάχαρη μέχρι να αφρατέψουν. Ρίχνουμε τα αυγά, το μπράντι και το γάλα και συνεχίζουμε το χτύπημα μέχρι να αναμειχθούν.Ρίχνουμε στο μείγμα το αλεύρι με το μπέικιν πάουντερ και ανακατεύουμε με μια σπάτουλα μέχρι να ενσωματωθούν.Αδειάζουμε τη ζύμη πάνω στα μήλα και ψήνουμε για 40-45 λεπτά ή μέχρι να γίνει το κέικ.Μόλις είναι έτοιμη η μηλόπιτα, την βγάζουμε, αφήνουμε να κρυώσει ελαφρώς και ξεφορμάρουμε αναποδογυρίζοντάς την, έτσι ώστε τα μήλα να έρθουν στο πάνω μέρος.Εν τω μεταξύ, σε ένα κατσαρολάκι ζεσταίνουμε την κρέμα γάλακτος με τη ζάχαρη σε μέτρια φωτιά, για 4-5 λεπτά, μέχρι να λιώσει η ζάχαρη και να αρχίσει η κρέμα να φουσκώνει.Περιχύνουμε με τη σάλτσα τη μηλόπιτα και την αφήνουμε 5 λεπτά να σταθεί.
Αλεύρι (ζύμες),Μήλο